ગુરેજ સેકટરમાં હિમસ્ખલન દરમિયાન 51 રાષ્ટ્રીય રાયફલ્સના જવાનો ભોગ બન્યા હતા. જેમાં પંચમહાલ-ગોધરાના ઓરવાડા ગામના જવાન સુનિલ પટેલ અને ભાવનગરના જવાન દેવાભાઇ પરમારનો સમાવેશ થયો હતો. બંને શહીદ જવાનોના નશ્વરદેહને ગત રાત્રે વિમાન દ્વારા વડોદરા એરપોર્ટ ખાતે લવાયા હતા. જ્યાં પુષ્પાંજલિ અર્પણ કરાઇ હતી. ત્યારબાદ બંને શહીદ જવાનોના દેહને સયાજી હોસ્પિટલના કોલ્ડરૂમ ખાતે મૂકાયા હતા. આજે સવારે બંને જવાનના મૃતદેહને તેમના વતન રવાના કરાયા હતા. બપોર સુધીમાં બંને જવાનના મૃતદેહ તેમના વતન પહોંચી જશે.